Diari Oficial de la Generalitat Valenciana


Sumari del DOGV 5023, del 08-06-2005 (2005/5921)

Informació pública dels projectes de reajustament de l'ordenació del sector Zona residencial aïllada població, del sòl urbanitzable amb ordenació detallada, programa per al desenvolupament d'actuació integrada, projectes d'urbanització i de reparcel·lació forçosa de la unitat d'execució 1 residencial oest carretera Rafelcofer.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5921


Organisme emissor
:   Ajuntament de l'Alqueria de la Comtessa

Tipus de document
:   Anunci

Informació pública dels projectes de reajustament de l'ordenació del sector Zona residencial aïllada població, del sòl urbanitzable amb ordenació detallada, programa per al desenvolupament d'actuació integrada, projectes d'urbanització i de reparcel·lació forçosa de la unitat d'execució 1 residencial oest carretera Rafelcofer. [2005/M5921]
  
Per acord de l'Ajuntament en Ple, de 24 de febrer de 2005, s'han sotmés als tràmits d'informació pública i d'audiència a interessats, per un termini de 20 dies, els projectes de reajustament de l'ordenació del sector Zona residencial aïllada població, del sòl urbanitzable amb ordenació detallada, programa per al desenvolupament de l'actuació integrada i projectes d'urbanització i de reparcel·lació forçosa, redactats d'ofici per l'Ajuntament les dades rellevants dels quals són: superfície computable de la unitat d'execució, 38.092 m2; aprofitament tipus àrea de repartiment i sector, 0,600; ús dominant, residencial; pressupost licitació obres urbanització (IVA exclòs) 1.095.791,51 euros.
  
La gestió es preveu directa, sense perjudici que el seu desenvolupament es realitze per mitjà de gestió indirecta, si això pertocara, i, durant tals períodes, els projectes podran ser objecte de pública consulta en l'Ajuntament, podran presentar-se al·legacions, altres alternatives tècniques, serà procedent la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment diferent de la inicial i prestara caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública, sense perjudici de considerar com a presentada la proposta per l'Ajuntament; l'acte d'obertura de pliques se celebrarà, si fóra procedent, a les 12.00 hores del dia hàbil següent a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se unint les seues proposicions.
  
Així mateix, el projecte de reparcel·lació podrà ser examinat i objecte d'al·legacions i els interessats podran practicar els requeriments a què al·ludixen els articles 69 i 70 de la Llei 6/1994, de la Generalitat Valenciana, Reguladora de l'Activitat Urbanística en relació amb les valoracions de drets, condominis i altres.